Document ID: 32004R1805

KOMISIJOS REGLAMENTAS (EB) Nr. 1805/2004
2004 m. spalio 14 d.
iš dalies keičiantis Reglamentą (EEB) Nr. 2273/93, nustatantį grūdų intervencinius centrus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EEB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Pagal Reglamento (EB) Nr. 1784/2003 5 straipsnį nuo 2004-2005 prekybos metų rugiai pašalinami iš intervencinės sistemos.
(2)
Intervenciniai centrai išdėstomi Komisijos reglamento (EEB) Nr. 2273/93 (2) priedo lentelėje. Todėl stulpelį, susijusį su rugiais, reikėtų ištrinti. Be to, kai kurios valstybės narės pateikė prašymus dėl pakeitimų kai kurių centrų atžvilgiu.
(3)
Todėl Reglamentas (EEB) Nr. 2273/93 turėtų būti atitinkamai iš dalies pakeistas.
(4)
Šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2273/93 priedas iš dalies keičiamas taip, kaip nurodyta šio reglamento priede.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 14 d.

Labels: 3
17
18